Bushe Baibolo Yalikaanya Ukwampana kwa Mwaume no Mwanakashi?
Icasuko ca mu Baibolo
Baibolo tayakaanya ukwampana kwa mwaume no mwanakashi, lelo itila bupe ubo Lesa apeela abaupana epela. Lesa abumbile “umwaume no mwanakashi,” kabili ilyo abapangile atile ‘naciwama nga nshi.’ (Ukutendeka 1:
Baibolo yalondola insansa abalume basanga mu cupo muli aya mashiwi: “Sekelela no mukashi wa ku bulumendo bobe, . . Leka amabele yakwe yalekusekesha lyonse. Upeshiwe amano pe ku kutemwa kwakwe.” (Amapinda 5:
Abalingile ukuipakisha ukwampana kwa mu cupo
Lesa atila abalingile ukulaipakisha ukwampana kwa mwaume no mwanakashi bantu fye baupana epela. Pa AbaHebere 13:4 patila : “Icupo cifwile ukuba ica mucinshi kuli bonse, kabili tacifwile ukuba icakowela, pantu aba bulalelale na bacende Lesa akabakanda.” Abaupana bafwile ukuba aba cishinka kabilitabafwile ukuya mukufwaya icitemwiko kuli bambi . Abaupana balaba ne nsansa nga tabalecita fye ifya kuisekesha abene, e kutila nga balekonka filya Baibolo yalanda ukuti: “Mwaba insansa ishingi mu kupeela ukucila ishaba mu kupokelela.”
bem_Latn bem_Latn bem_Latn bem_Latn bem_Latn bem_Latn